Policies locals i nacionals participen en les II Jornades sobre violència de gènere impartides al Castell d'Alaquàs
04/03/2010

# Policies locals i nacionals participen en les II Jornades sobre violència de gènere impartides al Castell d'Alaquàs

*   04/03/2010
*   [Imprimir](#)
*   Compartir
*    https://www.alaquas.org/documento.asp?id\_do=11918

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11918%2F0&title=Ajuntament%20d%27Alaqu%C3%A0s.%20Premsa.Policies%20locals%20i%20nacionals%20participen%20en%20les%20II%20Jornades%20sobre%20viol%C3%A8ncia%20de%20g%C3%A8nere%20impartides%20al%20Castell%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11918/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/11918/04032010img_3488_Form_4.jpg)](https://www.alaquas.org/ficheros/documentos/2010/2/11918/04032010img_3488_Form_10.jpg "<a href='https://www.alaquas.org/ficheros/documentos/2010/2/11918/04032010img_3488_Form_10.jpg' target=_blank><i class='fa fa-external-link' aria-hidden='true'></i>.Policies locals i nacionals participen en les II Jornades sobre violència de gènere impartides al Castell d'Alaquàs</a>")

L'Alcaldessa d'Alaquàs i el Cap de la Comissaria de Xirivella-Aldaia-Alaquàs inauguren les jornades

L'Alcaldessa d'Alaquàs, Elvira García Campos i el Cap de la Comissaria de Xirivella-Aldaia-Alaquàs, Juan Aguilar, van inaugurar el dimecres 3 de març la segona edició de les Jornades sobre Violència de Gènere dirigides a funcionaris del Cos Nacional de Policia i dels Cossos de Policia Local.

En aquesta activitat de formació que se celebra al Castell d'Alaquàs fins hui dijous i que està inclosa dins de la programació organitzada per l'Ajuntament d'Alaquàs amb motiu del 8 de Març, Dia Internacional de la Dona, participen funcionaris policials de la Comissaries Locals dels Cossos Nacionals de Xirivella-Aldaia-Alaquàs, Torrent i Mislata i dels Cossos de Policia Local de Xirivella, Aldaia, Alaquàs, Torrent i Mislata.

Les ponències, organitzades per la Comissaria de Xirivella-Aldaia-Alaquàs, a l'empar de la Divisió de Formació i Perfeccionament de la Direcció General de la Policia i de la Guàrdia Civil, estan impartides per destacades professionals i grans experts en la matèria i l'objectiu és enriquir els coneixements tant acadèmics com pràctics que, des del punt de vista de l'actuació policial, incideixen en la problemàtica de la violència de gènere.

D'entre els professionals que participen en les conferències destaca la participació de la Magistrada i Titular del Jutjat de Violència sobre la Dona núm.1 de Torrent, Núria Soler Rossa, la Jutgessa i Titular del Jutjat de Primera Instància i Instrucció núm.3 de Mislata, Eva Perelló Faubell, la Fiscal i Delegada de Direcció de Violència sobre la dona de la Fiscalia Provincial de València, Rosa Guiralt Martínez i l'Inspector Cap en Segona Activitat i anterior Coordinador de la UPAP de la Direcció Superior de Policia de la Comunitat Valenciana, Estanislao García Moreto.